|  |  |
| --- | --- |
| **Пән: қазақ тілі****Орта мерзімді жоспар бөлімі:** Атақты тұлғалар**Күні:** 21.02.2020 ж.**Сынып:** 3 «Б» | **Мектеп:** №11 орта мектебі**Мұғалімнің аты-жөні:** Нуралина Гүлжан Хайроллаевна**Қатысқандар саны:** 24**Қатыспағандар саны:** 0 |
| **Сабақ тақырыбы** | **Болымды және болымсыз етістік** |
| **Осы сабақта қол жеткізілетін оқу мақсаттары (оқу бағдарламасына сілтеме)** | 3.4.2.5 болымды және болымсыз етістіктердің айырмашылығын анықтау;3.2.3.1 мәтін мазмұны бойынша пікір білдіруге бағытталған сұрақтар құрастыру және жауап беру;3.1.1.1 тыңдаған материал бойынша тірек сөздерді белгілеу, ашық және жабық сұрақтарға жауап беру. |
| **Сабақ мақсаттары** | **Барлық оқушылар жасай алады:**•Мәтін мазмұны бойынша пікір білдіруге, өз ойын дәлелдеуге және толық, жүйелі, түсінікті етіп айтуға, ойын жазбаша жеткізуге дағдыланады.**Оқушылардың көбі жасай алады:**• Диалогке қатысады; мұғалімнің көмегімен мəтіндегі негізгі ойды анықтай алады.**Оқушылардың кейбірі жасай алады:**• Берілген тақырып бойынша өз көзқарасын білдіріп, ой қорыту жасай алады. |
| **Бағалау критерийлері** | • Тыңдалған мəтін бойынша қойылған сұрақтарға жауап беріп, мəтінде жалпы не туралы айтылғанын түсінеді.• Диалогке қатысады; мұғалімнің көмегімен негізгі ойды анықтай алады.Оқушылар қазақ билер, ақын–жазушыларымен күйшілері жайлы мәліметпен таныса келе, мәтін мазмұнын түсінуге, болжам жасауға және пікір білдіруге дағдыланады. Сондай-ақ қатемен жұмыс жасауға үйреніп, каллиграфиялық жазу дағдысына төселеді. |
| **Құндылықтарды** **дарыту** | Оқуға, білімге деген қызығушылығын арттырып, еңбекке баулу.Жеке және топта жұмыс жасай алу, ынтымақтастық. |
| **Пәнаралық байланыстар** | Дүниетану, қазақ тілі. |
| **АКТ қолдану дағдылары** | Интернет-ресурстар, дерекқордан және интернеттен сабаққа қатысты ақпаратты іздеу; |
| **Ресурстар** | Топқа бөлуге арналған парақшалар, интерактивті тақта, жұмыс дәптері, қалам мен түрлі түсті қарындаш, стикер, видеоматериалдар, кері байланыс парағы т.б. |
| **Сабақтың барысы** |
| **Сабақтың****жоспарланған кезеңдері** | **Сабақтағы жоспарланған іс-әрекет** | **Ресурстар** |
| **Сабақтың басы****3 мин****1 мин****2 мин****3 мин****Сабақтың ортасы****3 мин****4 мин****3 мин****10 мин****2 мин****4 мин****2 мин****1 мин****3 мин** | **1. Ұйымдастыру** **C:\Users\Asus\Desktop\img_user_file_58b680afc954a_3.jpg**Міне, оқушылар ғұлама, кемеңгер ақындарымыздың тілі-туған тіліміз қазақ тілі сабағына бүгін қонақтар қатысып отыр. Ендеше, сіздерге сәттілік тілеп, сабағымызды бастаймыз. **Гүлдер арқылы топқа бөлу.**-Балалар, адам бойындағы жақсы қасиеттің бірі, жанындағы адамға жақсы көңіл-күй сыйлау.-Олай болса, күлімдеп, жымиып бір-бірімізге жақсы көңіл-күй сыйлайық.Тамаша! Сендер білесіңдер ме, балалар, жануарлар да күле біледі екен. Оған дәлел қазіргі бейнесюжет.**2. «Күлкі терапиясы»**Жануарлардың қандай іс-әрекеттері сіздердің көңіл-күйлеріңізді көтерді?Жануарлар не істеді?Күлді, жымиды, ойнады.Бұл сөздер қай сөз табының сөздері? (етістік)**3. Өткенді қайталау. «Пісте» әдісі**Етістік дегеніміз не?Негізгі етістік дегеніміз не?Туынды етістік дегеніміз не?Дара етістік дегеніміз не?Күрделі етістік дегеніміз не?**Дескриптор:** 1. Сұрақтарға жауап береді.
2. Етістіктің түрлерін ажыратады.

**ҚБ: Қошемет көрсету****Біз етістік туралы не білетінімізді еске түсіріп алдық.****Бүгінгі сабақта етістіктің тағы бір түрлерін білетін боламыз. Оны анықтау үшін келесі жаттығуға кезек берейік.****4. «Морфологиялық ширату»****Жаз – жазба****Күл – күлме** **Бар – барма****Екі бағанды салыстыру**- Бірінші бағандағы сөздер нені білдіреді?- Іс-әрекеттің болуын білдіреді.- Екінші бағандағы сөздер нені білдіреді?- Іс-әрекеттің болмауын білдіреді.Олай болса, бүгінгі сабағымыз не туралы болмақ?**(Болымды және болымсыз етістік туралы)****-Балалар, біз сабағымыздың тақырыбын анықтадық.****-Ал енді сабағымызға мақсат қояйықшы, бүгінгі сабақтан біз не білеміз, нені үйренеміз? Болжап көрейік.****5. Болымды, болымсыз етістік туралы толығырақ білу үшін «Білімленд кз» сайтынан ақпарат алайық.****6. Жұптық жұмыс «Екі бет күнделік»** Берілген ақпараттарды пайдалана отырып жұптық жұмыс орындаймыз.«Екі бет күнделік» әдісі бойынша болымды және болымсыз етістікке төлқұжат толтырамыз.**Аты: Болымды Аты: Болымсыз****Нені білдіреді? Нені білдіреді?**Іс-әрекеттің жүзеге асуын Іс-әрекеттің жүзеге аспауын **Сұрақтары: Сұрақтары:**Не істеуге болады? Не істеуге болмайды? Не істе? Не істеме?**Жасалу жолдары: Жасалу жолдары:**Негізгі етістік -ма, -ме, -ба, -бе, -па, -пе  жұрнақтары жалғану  арқылы жасалады**Дескриптор:** 1. Болымды және болымсыз етістікке төлқұжат толтырады.
2. Болымды және болымды етістікті ажыратады.
3. Жасалу жолдарын айтады.

**Бағалау: «Бағдаршам» әдісі жұбымызды бағалайық** **7. Поэзия минутасы (бейнеролик)****32-жаттығу** «Ғылым таппай мақтанба» Ғылым таппай мақтанба,Орын таппай баптанба,Құмарланып шаттанба,Ойнап босқа күлуге. Бес нәрседен қашық бол, Бес нәрсеге асық бол, Адам болам десеңіз.- Балалар, өлеңнің авторы кім?- Абай Құнанбаев кім болған және қандай тұлға деп ойлайсыңдар?**8. Топтық жұмыс** «Еркін микрофон» әдісі (өлең мазмұны бойынша)Әр топ пікір білдіруге бағытталған сұрақтар құрастырып және жауап беру.Өлеңнен болымсыз етістіктерді тауып, сол сөздерді болымды етістікке айналдырып жазуМақтанба-мақтан, баптанба-баптан, шаттанба-шаттан.Сұрақтар құрастыру үшін әр топ бір-бірімен ақылдасады.1. Өлең неліктен Ғылым таппай мақтанба деп аталады?2. Абай атамыз бес нәрсеге асық бол, бес нәрседен қашық бол дегенде нені меңзеді деп ойлайсың?3. Осы өлеңнен өзіңе қандай ой түйдің?**Дескриптор:** 1. Әр пікір білдіруге сұрақтар құрастырады және жауап береді2. Өлеңнен болымсыз етістіктерді тауып, сол сөздерді болымды етістікке айналдырып жазады.**Бағалау:** «Екі жұлдыз, бір тілек»**9. Сергіту сәті. «Желсіз түнде жарық ай» әні** **10. «Ақыл маржандары»**Сызба бойынша жұмыс. 33-жаттығу«Әдепті бол – әділетсіздіктен аулақ бол!» Болма, бол - сипаттау мәтінін құрастыру  1-топ 2-топқорқақ қатыгез өжет шыншылөтірікші әдепсіз тәртіпті әдепті тәртіпсіз мейірімді 3-топ Сынып ережесі **Дескриптор:** 1-топ болма сөзіне сипаттау мәтінін құрастырады.2-топ бол сөзіне сипаттау мәтінін құрастырады.3-топ Сынып ережесін құрастырады**Тақтамен жұмыс****Құраған сөйлемдеріндегі болымсыз етістіктерді тауып, талдау, дәлелдеу. Қорытынды жасау.****Бағалау. Смайлик арқылы** **«Үш шапалақ» әдісі арқылы бағалау****11. Қорытынды****«Дұрыс, дұрыс емес» ойыны (Білімленд)****ТЖ. «Пазл құрау» әдісі** **35-жаттығу**Мақалдың мағынасын ашу**Дескриптор:**1. Шашылған бөлшектерді дұрыс құрастырады.2. Мақалдың мағынасын ашады.**Бағалау. «Үш шапалақ» әдісі арқылы бағалау** | Шаттық шеңберіҚызыл, көк, сары гүлдерБейнесюжет Слайд Слайд Слайд «Білім ленд» сайтыЕкі бет күнделік парағы Бейнеролик Оқулық МикрофонЖұлдызшалар Дәптермен жұмысСлайд, стикерлер, суреттер Тақта, смайликтерБілім ленд сайтыПазл құрастыру |
| **Сабақтың соңы****Кері байланыс****3 мин** | **Талдау-жинақтау** 1. **Бүгінгі сабақта не білдік?**
2. **Нені үйрендік?**
3. **Сабақ несімен ұнады?**

**Рефлексия (жеке, жұпта, топта, ұжымда)**Кері байланыс «SMS» әдісі арқылы9 - Мен .............басқаға да түсіндіре аламын. 8 - Маған ............. орындау оғай болды. 7 – Мен үшін ..........керемет әсер қалдырды. C:\Users\Админ\Desktop\images (1).jpg 6 – Маған ..................қызықты болды. 5 - Бүгін мен .............білдім. 4 – Мен ..............түсіндім. 3 – Мен ............... үйренгім келеді.2- Маған .........көмек қажет. 1- Маған ..............қиындық туғызды0 – Мен ештеңе білмеймін.  | Оқушылар сабақтан алған әсерлерін кері байланыс парағы тапсырмалары арқылы білдіре алады. |
| **Үйге тапсырма** | **34-жаттығу, ереже жаттау** |  |
| **Саралау –оқушыларға қалай көбірек қолдау көрсетуді жоспарлайсыз?****Қабілеті жоғары оқушыларға қандай міндет қоюды жоспарлап отырсыз?** | **Бағалау – оқушылардың материалды меңгеру деңгейін қалай тексеруді жоспарлайсыз?** | **Денсаулық және қауіпсіздік техникасының сақталуы** |
| Саралау іріктелген тапсырмалар, нақты бір оқушыдан күтілетін нәтижелер, оқушыға дербес қолдау көрсету, оқу материалдары мен ресурстарын оқушылардың жеке қабілеттерін есепке ала отырып іріктеу Саралау уақытты ұтымды пайдалануды есепке ала отырып, сабақтың кез келгенкезеңінде қолданыла алады. | Бұл бөлімде оқушылардың сабақ барысында үйренгенін бағалау үшін қолданатын әдіс-тәсілдеріңізді жазасыз | Денсаулық сақтау технологиял ары. Сергіту сәттері мен белсенді іс- әрекет түрлері.Осы сабақтақолданылатынҚауіпсіздік техникасыережелерінің тармақтары. |
| Сабақ бойынша рефлексияСабақ мақсаттары /оқу мақсаттары дұрыс қойылған ба? Оқушылардың барлығы ОМ қол жеткізді ме? Жеткізбесе, неліктен?Сабақта саралау дұрыс жүргізілді ме? Сабақтың уақыттық кезеңдері сақталды ма? Сабақ жоспарынан қандай ауытқулар болды, неліктен? |  |  |
| Жалпы бағаСабақтың жақсы өткен екі аспектісі (оқыту туралы да, оқу туралы да ойланыңыз)?1:«Еркін микрофон» әдісі2: «Пазл құрау» әдісіСабақты жақсартуға не ықпал ете алады (оқыту туралы да, оқу туралы даойланыңыз)?1:Жариялау әдісі2:Топтық жұмысСабақ барысында сынып туралы немесе жекелеген оқушылардыңжетістік/қиындықтары туралы нені білдім, келесі сабақтарда неге көңіл бөлуқажет? |  |  |

**Тақырыбы: «Абай –дана, Абай-дара қазақта!»**

**Мақсаты:**

1. Ұлы ақынның 175 жылдығына орай ақынның өнегелі өмірімен таныстыру, шығармаларына шолу жасау, өлеңдерін, әндерін мәнерлеп айтқызу.
2. Абай шығармашылығын сүйіп оқуға, өмірін, қасиеттерін үлгі ете отырып, білім-ғылымға құмарларын арттыру.
3. Жас ұрпақты Абай шығармашылығын танып өсуге тәрбиелеу, адамгершілікке, табиғат әсемдігін түсінуге тәрбиелеу

**Әдіс- тәсілдері:**  өлең оқу, ән айту, көрініс көрсету

**Көрнекілігі:**  Абай портреті,  кітаптар, шығармалары, тірек сызбалар, қанатты сөздер, фотослайдтар.

**Техникалық жабдықталуы:** ноутбук, проектор

**Пәнаралық байланыс**: қазақ тілі және әдебиеті, музыка

**Күтілетін нәтиже:** Рухани адамгершілік тәрбие беру арқылы мейірімділікке, инабаттылыққа баулу.

**Мұғалім:**

Құлақтан кіріп бойды алар,
Жақсы ән мен тәтті күй.
Көңілге түрлі ой салар,
Әнді сүйсең, менше сүй!

**Хор: «Желсіз түнде жарық ай»**

**Мұғалім:**

Көп адам дүниеге бой алдырған,
Бой алдырып, аяғын көп шалдырған,
Өлді деуге бола ма, ойлаңдаршы,
Өлмейтұғын артына сөз қалдырған, - деп төрелігін өзі шешкен Абай бүгін жарқын бейнесімен де, жалынды жырымен де бізбен бірге 175 жыл бойы өмір сүріп келеді, мәңгі өмір сүре бермек!

«Абайды таныту арқылы біз Қазақстанды әлемге танытамыз, қазақ халқын танытамыз. Абай әрқашан біздің ұлттық ұранымыз болуы тиіс»,- дейді тұңғыш елбасымыз Н. Ә. Назарбаев.
- Орыстар үшін – Пушкин, ағылшындар үшін – Шекспир, грузиндер үшін – Руставели қандай ұлы құбылыс болса, қазақтар үшін Абай да сондай теңдессіз құбылыс (К. Кулиев).

- Иә, халық тарихи дамудың қаншама биігіне көтерілсе де, Абайдың аты мен Абайдың сөзі әрдайым халықтың аузындағы жыры, көкірегіндегі иманы, санасындағы ар- ұжданы болып қала береді.

-Олай болса сөз кезегі 3 «Б» сыныбына беріледі.

**Айназ:**
Құрметті әдебиет сүйер қауым! Қазақтың біртуар ұлдарының бірі, данышпан ақын, ойшыл, дана ғұламаларының бірі, қазақ әдебиетінің шоқтығы биік ірі тұлғасы Абай Құнанбайұлының шығармашылығына арналған **«Абай –дана, Абай-дара қазақта!»**  атты әдеби-сазды кешімізге қош келдіңіздер!

**Алмат:** Абай Құнанбайұлы қазақ әдебиеті поэзиясындағы шоқтығы биік, дара да, дана тұлға. Абай қазақ поэзиясының өсіп, гүлденіп, жаңа сапаға жетуіне орасан зор еңбек етті. Ақын жас ұрпаққа терең ойға толы алуан өлеңдер үлгісін қалдырды.
**Айназ:**

Ол өткен заманның, кешегі түркі дүниесінің соққан тынысы болса да бізге түсінікті, жүрегімізге қонымды Абай –лебі, Абай - үні, ана тынысы - заман тынысы, халық үні. Абайдың жарқын бейнесі, жалынды жыры бізбен бірге мәңгі жасап келеді.

Бұл әдеби кешіміз Абай мерейтойына, Абай рухына арналады.

**1-оқушы:**
Жүрегін шырақ етіп жандырған кім?
Жырымен жан сусынын қандырған кім?
Өзіне –өзі орнатып ескерткішті,
Мұра қып, кейінгіге қалдырған кім?

**2-оқушы:**
Ерте оянып, ойланып, ержеткен кім?
Талабын тас қияға өрлеткен кім?
Құбажан, құрбақан құм, құла қырда,
Өлеңнің бесігінде тербеткен кім?

**3-оқушы:**
Соқтықпалы, соқпақсыз жерде өскен кім?
Үнінен әділдіктің лебі ескен кім?
Арманын атандырып келешекке ,
Біздермен осы күнгі тілдескен кім?

**4-оқушы:**
Тайсалмай, мыңмен жалғыз алысқан кім?
Жауына найза сөзін шанышқан кім?
Өзендей құйған барып көк теңізге,
Лермонтов, Пушкиндермен табысқан кім?
**5-оқушы:**
Сөздері шарлап қазақ пен әлем арасын,
Абай деп таныр қазақтың байтақ даласын.
Өлеңі бізге рухани азық секілді,
Абайдан биік тұлғаны қайдан табарсың?
**6-оқушы:**
Абай - жыршы, ұлы ақыны елімнің,
Жырға қосқан сұлулығын жерімнің.
Абай - сыншы, жақсыменен жаманның,
Қайғы - зарын жырлай білген даламның.
**7-оқушы:**
Абай - мұра, ұрпақтан - ұрпақ жалғаған,
Ән мен жыры ел назарсыз қалмаған.
Білім, еңбек, еркіндікті арман ғып,
Жас қауымға сабақ етіп жырлаған.
**8 – оқушы**:
Абай - дана, Абай - дара қазақта,
Оқымаған ұлы Абайды қазақ па?
Қазақ даңқын асқақтатқан әлемге,
Абай теңдес ақын болмас қазақта.
**9-оқушы:**
Кеше өткен бұлдыр заман желегі,
Болашаққа Абай үнін тіледі.
Өлмейтұғын артына сөз қалдырған,
Абай үні бізбен бірге келеді!

**Алмат:**

Біреулерге болғанменен айдала,
Басын иіп тәу етеді бар дана.
Ұлы Абайды дүниеге әкелген,
Құдіретіңнен айналайын, сардала- дегендей, дана, дара Абайдың туған жері туралы біле отырайық.

**1-оқушы:**- Ұлы ақын 1845 жылы 10 тамызда – табиғаты тамаша Семей облысы Жидебай жерінде Шыңғыстау етегінде дүниеге келген. Негізгі хатқа түскен аты Ибраһим болса да, әжесі Зере еркелетіп «Абай» деп атап кеткен.

**2-оқушы.** Абайдың атасы Өскенбай дала халқының әділ биі болған.

**3-оқушы.** Абайдың әкесі Өскенбайұлы Құнанбай өз заманындағы атақ- даңқы алысқа кеткен беделді адамдардың бірі болған. Шешесі Ұлжан шешендікпен, тапқырлықпен аты шыққан.

**4-оқушы.** Абай 10-12 жас аралығында мұсылманша оқып, хат таныған. Ал 12 жасындаСемейдегі Ахмет Риза медресесіне оқуға түседі. 14 жасында үш ай орыстың Приходская школасында орысша сабақ оқиды. 15 жасынан бастап, әкесіне көп көмегін тигізеді. Ел- жұрты Абайды би етіп сайлайды.

**5-оқушы.**Абай – ақыл, қайрат, жүректі бірдей ұстаған адам.
Ақыл, қайрат, жүректі бірдей ұста,
Сонда толық боларсың елден бөлек,- дейді Абай ата.

**6-оқушы.** 14 жасында сықақ өлеңдер шығарған. Ол жастар арасында кең таралған. Жаңа заманның ретімен Абай білімге ден қойып, араб, парсы, түркі тілдерін үйренді. Сол кезде шығыс тілдерін Абайдан артық білетін адам болмаған.

Дана Абайды
Қазақтың ақылына балаймын.
Туатұғын алдынан ғасырына балаймын!
Ақылының нұры бар, Абайы бар қазақтың,
Жан алаңы, мұңы бар — қазағы бар Абайдың.
Арлы Абайды
Қазақтың қайраты деп ұғамын,
Қайда барса айбыны, айбаты деп ұғамын!
Жер шарының шиырлап, қай жағынан шығайын,
Құбылаға бұрғандай, Абайға бет бұрамын!
Сара Абайды
Қазақтың жүрегі деп білемін,
Жүректі шер меңдесе, таба алады кім емін?
Ақындардың ірісі, ғашықтардың пірі едің,
Жайған сәби саусағын, қайран менің жүрегім!

**Айназ:**

- Әрине, Абай атамыз туралы айта беру артық емес. Бір қарағанда таныс тақырып, таныс бейне секілденгенмен, ол туралы білетініміз тым аз - ау. Ұлылықтың сырына қанық болғымыз келсе, даралықтың қандай болатынын ұғынғымыз келсе, дана Абай әлемін шарлап қайталық, құрметті халайық!

**Алмат:**

Туғаннан дүние есігін ашады өлең,
Өлеңмен жер қойнына кіреді денең
Өмірдегі қызығың бәрі өлеңмен... деп, Абай атамыз айтқандай келесі сөз кезегін  Абай өлеңдерінен нәр алған оқушыларға берейік

1-оқушы: Сейдахмет Алина «Ғылым таппай мақтанба»

2-оқушы: Досбергенова Інжу «Әсемпаз болма әрнеге»
3- оқушы: Балниязова Каусар «Білімдіден шыққан сөз»

4-оқушы: Абдинағи Әсел « Қайран елім, қазағым, қайран жұртым»

**Шағын көрініс:**  Сахнаға Абай шығады.
Жүрегімнің түбіне терең бойла,
Мен бір жұмбақ адаммын оны да ойла.
Соқтықпалы , соқпақсыз жерде өстім,
Мыңмен жалғыз алыстым, кінә қойма.
Тыныштық. Абай өлең жазып отыр.

Есіктен досы Ербол кірді.-

**Ербол.** Абай досым, тағы өлең жазып отырмысың?!

Шаршадың ғой... Бір сәт демалсаңшы.

**Абай.** Ербол, тыңдашы (ыңылдап)

Көзімнің қарасы,
Көңілімнің санасы.
Бітпейді іштегі,
Ғашықтың жарасы.

**Ербол.** Абай неткен әдемі ән! Ғажап, жаңа ән, жаңа өлең! Тамаша! Абай, Сүйіндік ауылында екі күннен кейін алтыбақан болғалы жатыр екен. Соған барсақ қайтеді. Осы әнді жастарға сый етіп тартайық!

**Абай**(басын изеп): Жарайды.

Жастар жиналып «Айттым сәлем, қаламқас» әнін айтып отыр.

Абай, Ербол шетте отырады.

**1-қыз.** Қыздар, қыздар, Құнанбай қажының баласы Абай келіп тұр.

**2-қыз.** Қасындағы Ербол ғой.

**3-қыз.** Абай, Ербол, келіңдер. Төрлетіңдер. Қош  келдіңдер!

**Абай**. Ойын- сауықтарың қызық болсын!

**Ербол**. Ән-күйлерің қанатты болсын!

**Топ.** Бірге болсын! Айтқаның келсін!

**4-қыз.** Ортамызға Абай келіп қалған екен. Неге өлеңдерін оқып, әнін салмаймыз?!

**Топ.** Ал кім сөзге ұста, кәне, бастап жіберейік.

**5-қыз**. «Өлең- сөздің патшасы, сөз сарасы»

**Ербол.** Сүйіндік ауылының жастары, тыңдаңыздар! Абай сендерге жаңа әнін сый қылып тартады. Қабыл алыңдар!

Ән шырқалады «Көзімнің қарасы».

**Топ.** Неткен тамаша ән. Терең, сырлы. Рахмет, Абай.

**Абай.** Әнімді қабыл алғандарыңызға көп рахмет!

**Алмат:**

 Міне, сіздер Абайдың бозбала шағынан бір көріністі тамашаладыңыздар.

 Абайдың келесі бір топ өлеңдер шоғыры табиғат лирикасына арналады. Олар: «Жазғытұры», «Қыс», «Күз», «Жаз»  Абайдың жыл мезгілдеріне арналған осы өлеңдерінен қазақ өмірінің тіршілігі суреттеледі.
Бұл  өлеңдерде  табиғат аясында сол табиғаттың ауа-райына үндесе тіршілік ететін халықтың ұлттық ерекшелігі бейнеленген.
1-оқушы: Сахидин Еркежан «Қыс»
2-оқушы: Абдінағи Әсел «Жазғытұры»
3-оқушы: Жансұлтан Айназ «Күз»

**Би:** «Торжорға»
**Алмат:**

Өздеріңіз білетіндей, Абай- қазақтың жазба әдебиетінің негізін қалаушы  және  қазақ  халқын  орыс әдебиетімен таныстырушы, табыстырушы.Ол өзінің аудармалары арқылы қазақ жұртын орыс классиктерінің шығармаларымен таныстырған адам. Олай болса, Абай аудармасы **«Шегіртке мен құмырсқа»** мысалын қабыл алыңыздар. (Бейсенбек Ақерке)

**Айназ:**

Абай өмірінің соңында жазылған туындысы «қарасөздер » деп аталады. Қара сөздер-көркем әңгіме емес, алайда оларды даналық  сөздер, мақала, ғылымдық, философиялық шолулар деп қарастыруға болады. Абайдың жалпы қара сөздерінің саны - 45.

Абайдың қара сөздері балаға да, данаға да ой салатын, жақсылыққа жетелейтін ұлағаты мол қазына.

**Алмат:**Абайдың Қара сөздері терең ой мен күрделі пікірге құрылған.
Жақсы мен жаман туралы баяндайды, халқын алға ұмтылуға шақырады.

**Айназ:**

-Абайды оқып, оны ойға түю, жүрекпен сезіну баршамыздың мақсатымыз.

Сондықтан, "Сәулең болса кеудеңде, мына сөзге көңіл бөл"-деп қара сөздерге кезек берейік

Абайдың 17-қара сөзі бойынша сахналық қойылымды тамашалаңыздар

"Ғылым, жүрек, ақыл, қайрат"

**ОН ЖЕТІНШІ СӨЗ**

Қайрат, ақыл, жүрек үшеуі өнерлерін айтысып, таласып келіп, ғылымға жүгініпті.

**Қайрат айтыпты:** «Ей, ғылым, өзің де білесің ғой, дүниеде ешнәрсе менсіз кәмелетке жетпейтұғынын; әуелі, өзіңді білуге ерінбей-жалықпай үйрену керек, ол - менің ісім. Құдайға лайықты ғибадат қылып, ерінбей-жалықпай орнына келтірмек те - менің ісім. Дүниеге лайықты өнер, мал тауып, абұйыр мансапты еңбексіз табуға болмайды. Орынсыз, болымсыз нәрсеге үйір қылмай, бойды таза сақтайтұғын, күнәкәрліктен, көрсеқызар жеңілдіктен, нәфсі шайтанның азғыруынан құтқаратұғын, адасқан жолға бара жатқан бойды қайта жиғызып алатұғын мен емес пе? Осы екеуі маған қалай таласады?» - депті.

**Ақыл айтыпты:** «Не дүниеге, не ахиретке не пайдалы болса, не залалды болса, білетұғын - мен, сенің сөзіңді ұғатұғын - мен, менсіз пайданы іздей алмайды екен, залалдан қаша алмайды екен, ғылымды ұғып үйрене алмайды екен, осы екеуі маған қалай таласады? Менсіз өздері неге жарайды?» - депті.

**Онан соң жүрек айтыпты:** «Мен - адамның денесінің патшасымын, қан менен тарайды, жан менде мекен қылады, менсіз тірлік жоқ. Жұмсақ төсекте, жылы үйде тамағы тоқ жатқан кісіге төсексіз кедейдің, тоңып жүрген киімсіздің, тамақсыз аштың күй-жәйі қандай болып жатыр екен деп ойлатып, жанын ашытып, ұйқысын ашылтып, төсегінде дөңбекшітетұғын - мен. Үлкеннен ұят сақтап, кішіге рақым қылдыратұғын - мен, бірақ мені таза сақтай алмайды, ақырында қор болады. Мен таза болсам, адам баласын алаламаймын: жақсылыққа елжіреп еритұғын - мен, жаманшылықтан жиреніп тулап кететұғын - мен, әділет, нысап, ұят, рақым, мейірбаншылық дейтұғын нәрселердің бәрі менен шығады, менсіз осылардың көрген күні не? Осы екеуі маған қалай таласады?» - депті.

**Сонда ғылым бұл үшеуінің сөзін тыңдап болып, айтыпты:**

**- Ей, қайрат,** сенің айтқаныңның бәрі де рас. Ол айтқандарыңнан басқа да көп өнерлеріңнің бары рас, сенсіз ешнәрсенің болмайтұғыны  да рас,  бірақ қаруыңа қарай қаттылығың да мол,  пайдаң да мол, бірақ залалың да мол,  кейде  жақсылықты  берік ұстап,  кейде жамандықты берік ұстап  кетесің, соның жаман, - депті.

**-Ей, ақыл!** Сенің айтқандарыңның бәрі де рас. Сенсіз ешнәрсе   табылмайтұғыны   да   рас.   Жаратқан   тәңіріні   де   сен   танытасың, жаралған екі дүниенің жайын да сен білесің. Бірақ сонымен тұрмайсың, амал да, айла да - бәрі сенен шығады. Жақсының, жаманның екеуінің де сүйенгені, сенгені - сен; екеуінің іздегенін тауып беріп жүрсің, соның жаман, - депті.

 - Сен үшеуіңнің басыңды қоспақ - менің ісім, - депті.  Бірақ сонда билеуші, әмірші жүрек болса жарайды. Ақыл, сенің қырың көп, жүрек сенің ол көп қырыңа жүрмейді. Жақсылық айтқаныңа жаны-діні құмар болады. Көнбек түгіл қуанады. Жаманшылық айтқаныңа ермейді. Ермек түгіл жиреніп, үйден  қуып  шығарады.

- Қайрат, сенің қаруың көп, күшің мол, сенің де еркіңе жібермейді. Орынды іске күшіңді аятпайды. Орынсыз жерге қолыңды босатпайды. Осы үшеуің басыңды қос, бәрін де жүрекке билет, - деп ұқтырып айтушының аты ғылым екен. Осы үшеуің бір кісіде менің айтқанымдай табылсаңдар, табанының топырағы көзге сүртерлік қасиетті адам - сол. Үшеуің ала болсаң, мен жүректі жақтадым. Құдайшылық сонда, қалпыңды таза сақта, құдай тағала қалпыңа әрдайым қарайды деп  кітаптың айтқаны осы, — депті.

 **Қорытынды:**

**Айназ:**

Қамшының сабындай ғана қысқа өмірінде артына өшпесіз, өлмес өсиет қалдырып кетуді ақын сөзімен айтсам:
Өлді деуге сыя ма, ойлаңдаршы,
Өлмейтұғын артына сөз қалдырған...

Қасиетті қара сөздерінен ғибрат алып қана қоймай, өмірлік нұсқау алдық.

**«Әлемнің Абайы» өлеңі**

**Айназ:**Абай біздің –Кемеңгер,
 Теңдесі жоқ асқар биік шыңымыз,

**Алмат:**Ақ ниетті, әділетшіл шыңымыз,
 Асыл қазына, ашылмаған сырымыз.

**Айназ:**Таусылмайтын мәңгі бақи жырымыз!

**Алмат:**Парасатты болып туған,
 Шыңғыстаудың Абайы

**Айназ:** Ән мен жырын мұра қылған,
 Сарыарқаның Абайы,
**Алмат:** Нақылменен сана құйған,
 Қазағымның Абайы,

**Айназ:**Ақылменен дана болған

**Бірге:**  Бүкіл елдің Абайы

**Алмат:**

Абай - дана, Абай - дара қазақта,
Оқымаған ұлы Абайды қазақ па?
Қазақ даңқын асқақтатқан әлемге,
Абай теңдес ақын болмас қазақта.

Осындай дана Абайы бар, дара Абайы бар біз бақытты қазақ елінің баласымыз!

**Ән:** «Мен қазақтың баласымын!» жігіттердің орындауында.

**Алмат:**
Бүгінгі әдеби кешімізді Сұлтанмахмұт Торайғыровтың мына өлеңімен аяқтағым келеді.

Асыл сөзді іздесең,
Абайды оқы, ерінбе.
Адамдықты көздесең,
Жаттап, тоқы көңілге.

 Сондықтан, Абайдың өзі айтқандай "болмасаң да ұқсап бақ" деген тілекпен,

біз Абай атаны жадымызда ұстайық

**2-жүргізуші:**

Олай болса, жүрегі қазақ деп соққан қазақ жұрты Абайдың өлеңдерін бойтұмарындай сақтап жүруі тиіс. Артына өлмейтін мұра қалдырған ұлы Абай данышпанымыздың 175 жылдығына арналған әдеби-сазды кешіміз аяқталды. Көңіл қойып, тыңдағандарыңыз үшін көп-көп рахмет!